section_heading: Natjecateljski sustav
paragraph_text: Natjecanje se održalo u dva dijela. U prvom su djevojčadi igrale u dvjema skupinama po jednokružnom ligaškom sustavu, u kojem su za pobjedu dobivalo 3 boda, za neriješeno 1 bod, a za poraz nijedan bod. <br> U drugom se dijelu igralo po kup-sustavu.<br> Djevojčadi koje su zauzele 5. i 6. mjesto na ljestvici u svojim skupinama, međusobno doigravaju za poredak od 9. do 12. mjesta. Doigravanje je po kup-sustavu, unakrižno igraju pete protiv šestih iz druge skupine, pobjednice se bore za 9., a poražene za 11. mjesto.<br> Djevojčadi koje su zauzele 3. i 4. mjesto na ljestvici u svojim skupinama, međusobno doigravaju za poredak od 5. do 8. mjesta. Doigravanje je po kup-sustavu, unakrižno igraju treće protiv četvrtih iz druge skupine, pobjednice se bore za 5., a poražene za 7. mjesto.<br> Djevojčadi koje su zauzele prva dva mjesta na ljestvici u svojim skupinama, odlaze u poluzavršnicu u borbu za odličja, u kojoj unakrižno igraju prve protiv drugih iz druge skupine. <br> Poražene u poluzavršnici igraju susret za broncu, pobjednice igraju za zlatno odličje.